cyanic-selkie/wikianc huggingface dataset:
Alphonse de Prémorel
Proprietär zu Déifferdeng
1842 ass den Alphonse de Prémorel Lëtzebuerger duerch Naturalisatioun ginn; a vun 1844 bis 1849 war hien als Schäffen am Déifferdenger Gemengerot. 1852 huet hie sech erëm Fransous maache gelooss.
De Prieuré vu Conques
Tëscht 1857 an 1862 huet hien de gréissten Deel vun der Zäit a sengem Domaine vu Conques, engem fréiere Prieuré bei Herbeumont an der Belsch, gewunnt. Duerno huet hie Conques verkaaft a probéiert d'Geld dovun zu Déifferdeng a Minièren z'investéierten; mä et ass him net gegléckt, déi noutwenneg Konzessioune fir den Ofbau vum Eisenäerz, der Minett, a Galerien ze kréien.
D'Haus zu Carignan
1873 huet den de Prémorel en Haus zu Carignan an de franséischen Ardenne kaaft a sech dohin zeréckgezunn. Seng Propriétéit zu Déifferdeng huet hien deemools un d'«Société industrielle du Grand-Duché de Luxembourg» ofgetratt; de Bësch vu Lasauvage huet hien eréischt 1886 un d'«Société des Hauts Fourneaux de Longwy et de Lasauvage, Ferdinand de Saintignon et Compagnie» verkaaft.
Den Amateur vun der Archeologie an den Naturwëssenschaften
Den Alphonse de Prémorel huet sech fir Archeologie an Naturwëssenschaften intresséiert. Vun 1846 u war hien “membre correspondant” vun der « Société pour la recherche et la conservation des monuments historiques (Société archéologique) », a vun 1851 u vun der Société des sciences naturelles. Hien huet sech jorelaang mat dem Uelegschifer beschäftegt, dee senger Meenung no als bëllegt Brennmaterial an als bëllegen Dünger gebraucht kéint ginn.
Nieft Artikelen oder Rapporten zu dësen Theemen, huet den de Prémorel och e Buch iwwer d'Géigend vun der Semois, wou hien opgewuess war, geschriwwen, dat 1851 erauskoum.
Harry Baur
Den Harry Baur, gebuer als Henri Marie Rodolphe Baur den 12. Abrëll 1880 zu Paräis an och do gestuerwen den 8. Abrëll 1943, war e franséische Schauspiller.
ShadoWhisperS
ShadoWhisperS ass eng lëtzebuergesch Museksgrupp vu Stengefort, déi 2009 gegrënnt gouf. De Stil vun der Grupp ass Symphonic-Gothic-Metal. Hir Lidder sinn op Englesch,.
D'Membere sinn d'Diane Frisch (Gesank), de Jean-Claude "Sonni" Sonnen (Gittar), d'Piquet Jung (Bass), de Laurent Schleck (Keyboard) an de "Motti" Speller (Batterie). Virdun hunn ënner anerem den Toni Bodevin (bis 2017 op der Batterie) an och de Sacha Heide (Gittarist bis 2016) do gespillt.
NGC 2968
Den NGC 2968 ass eng Spiralgalaxis am Stärebild Leo. D'Galaxis gouf am Joer 1785 vum Astronom Wilhelm Herschel mat engem 48 cm-Teleskop entdeckt, D'Entdeckung gouf spéider am New General Catalogue verzeechent.
Ziffer
Eng Ziffer ass e Schrëftzeechen fir eng Zuel (z. B. 6 Äppel) oder eng Nummer (z. B. Hausnummer 8).
Am meeschten op der Welt ginn déi sougenannt arabesch Zifferen 0, 1, 2, 3, 4, 5, 6, 7, 8 an 9 benotzt, z. B. am dezimalen Zuelesystem. Fir hexadezimalen Zuele si 16 Zifferen néideg an hei ginn d'Zeechen 0 bis 9 an A bis F benotzt. Déi Réimesch Zuelen gi mat den Zeechen I, V, X, L, C, D an M geschriwwen.
Ziffere kënne kombinéiert gi fir méi grouss Zuelen ze schreiwen, z. B. 104 (arabesch) oder CIV (Réimesch) fir honnertvéier, oder méi laang Nummere wéi eng Telefonsnummer. Dacks ginn zousätzlechen Zeeche benotzt fir méi Prezisioun ze kréien, wéi ee "," (100,7) oder ee "+" (+352 234 987).
De Wäert, deen eng Ziffer representéiert, hänkt vum Zuelesystem of, dee benotzt gëtt, a vun der Positioun vun der Ziffer. „10“ ass Zéng an arabeschen Zifferen awer Zwee am binären Zuelesystem. D'Ziffer „3“ bedeit Drësseg an der Zuel 31 awer Dräihonnert an 311.
Houdemont (Belsch)
Houdemont, op Wallounesch Hoûlmont ass eng belsch Uertschaft an der Gemeng Habay, an der Provënz Lëtzebuerg.
Geschicht
Houdemont gëtt ëm 1260 als Houdremont ernimmt. D'Uertschaft huet bis an d'17. Joerhonnert zu der Herrschaft vu Villers-sur-Semois gehéiert. Se louch duerno op Terrainen déi den Häre vu Chiny an deene vu Lëtzebuerg gehéiert hunn a war spéider an de Vogteie vun Étalle a Bologne. Duerno gouf d'Uertschaft gespléckt an déi Deeler déi zu Étalle gehéiert hunn koumen an d'Gemeng Mortinsart, an den Deel deen zu Lëtzebuerg gehéiert huet gouf eng eegestänneg Gemeng.
Bei der franséischer Revolutioun goufen nei Gemenge forméiert, an Houdemont a Mortinsart hunn erëm eng Gemeng gebilt. 1823 koum Houdemont an d'Gemeng Rulles a Mortinsart gouf bei Villers-sur-Semois geprafft.
De 15. Mäerz 1876 gouf Houdemont erëm eng eegestänneg Gemeng an ass dat bis zur belscher Gemengereform vun 1977 bliwwen, a gehéiert vun do un zur Gemeng Habay.
Uertschaften an der fréierer Gemeng waren: Basses-Voies, Chaumont, Colignette, Debochi, Hornibu, Maron, Nodjuhan, Ropré-Sart a Volette.
De 24. August 1914 hat dat 23. Infantrieregiment vun der däitscher keeserlecher Arméi 11 Zivilisten ëmbruecht, an 68 Haiser zerstéiert.
Châtillon-sur-Chalaronne
Châtillon-sur-Chalaronne ass eng franséisch Gemeng am Departement Ain (01) an der Regioun Auvergne-Rhône-Alpes.
René Wagner
De René Wagner, gebuer de 7. Mee 1938 zu Mamer, ass e lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Julien Vesque
De Julien Joseph Vesque, gebuer den 8. Abrëll 1848 an der Stad Lëtzebuerg, a gestuerwen de 25. Juli 1895 zu Paräis, war e franséischen Naturalist mat Lëtzebuerger Originen. Hie war virun allem bekannt fir seng Aarbechten am Beräich vun der Planzephysiologie (Botanik). Hie war de Papp vun de bekannten Illustratorinne Marthe a Juliette Vesque.
De Julien Vesque ass an der Stad an de Kolléisch gaangen. Seng gutt Resultater hunn him eng Héichschoulbourse vun der Lëtzebuerger Regierung abruecht. Hien ass am Joer 1871 op Paräis geplënnert an huet ënner de Professere Brongniart, Alexandre Braun a Kny studéiert. Schonn am August 1872 huet e seng Lizenz gemaach. 1872 koum en an de Laboratoire vum Decaisne an huet déi néideg Demarchen ënnerholl fir franséische Staatsbierger ze ginn. 1873 gouf e Laureat vum Prix Bordin. 1874 gouf hien zum Preparateur vum Laboratoire de physiologie végétale um Muséum national d'histoire naturelle genannt. 1876 huet hie säin Doktorat ofgeschloss. 1880 gouf hie Professor um Museum, 1883 Professer um Institut national agronomique Paris-Grignon a gouf Maître de conférences de botanique op der Sorbonne.
Als Auteur vu botaneschen Nimm gëtt hien als Vesque genannt.
Eng Strooss zu Gaasperech ass no him genannt: d'Rue Julien-Vesque.
Gilbert Dussier
De Gilbert Dussier, gebuer den 23. Dezember 1949 zu Oïcha-Beri (Demokratesch Republik Kongo) a gestuerwen den 3. Januar 1979, war e lëtzebuergesche Foussballspiller.
Tëscht dem 24. Februar 1971 an dem 7. Oktober 1978 huet de Gilbert Dussier 39-mol fir déi lëtzebuergesch Foussballnationalekipp gespillt an dobäi 9 Goler geschoss.
Hien huet vun 1967 bis 1974 fir den FA Red Boys Déifferdeng gespillt an duerno war hien d'éischt eng Saison bei Röchling Völklingen ier hien 1975 bei den AS Nancy Lorraine gewiesselt ass wou hie bis 1977 bliwwen ass. An der Saison 1977/78 war hie beim Lille Olympique SC. An der Saison 1978/79 huet hien nach 3 Matcher fir Waterschei THOR Genk gespillt. Duerno huet eng Leukemie, un där hien am Alter vun 29 Joer gestuerwen ass.
The Greatest Show on Earth
The Greatest Show on Earth ass en US-amerikanesche Film vum Cecil B. DeMille aus dem Joer 1952.
Ëm wat geet et am Film?
En Zirkusfilm deen am gréissten US-amerikaneschen Zirkus Ringling Bros. and Barnum & Bailey Circus gedréint gouf.
Jean-Marie Degèsves
De Jean-Marie Degèsves, gebuer de 16. Mee 1945 zu Huy an der Belsch a gestuerwen 1999, war e belsche Schauspiller, Dréibuchauteur a Filmregisseur.
Fluchnavigatioun
D'Fluchnavigatioun oder och Loftnavigatioun besteet aus all den Techniken déi et engem Pilot erlabe seng Deplacementer mat engem Loftgefier korrekt a sécher ze maachen. Si gëtt engem Loftgefier ë.&a. d'Méiglechkeet eng bestëmmt Streck d'Fluchroute ze fléien.
D'Grondprinzipe vun der Loftnavigatioun sinn identesch mat deene vun der Navigatioun am Allgemengen.
Mathias Thill (Vëlossportler)
De Mathias Thill, gebuer de 24. Oktober 1898, war e lëtzebuergesche Vëlossportler.
Abdel Fattah al-Sissi
Den Abdel Fattah Saeed Hussein Khalil al-Sissi, (Arabesch:عبد الفتاح سعيد حسين خليل السيسي), gebuer den 19. November 1954 zu Kairo, ass en egyptesche Militär a Politiker. Den 28. Mee 2014 gouf hien zum President vu sengem Land gewielt.
De Sissi huet 1977 op der egyptescher Militärakademie studéiert. Hien huet donp an der Infanterie gedingt, wou en op den Ëmgang mat Antitankswaffe spezialiséiert war.
2008 gouf de Sissi Commandant vun der Nërdlecher Militärregioun Alexandrien. Duerno gouf en Direkter vum Militäreche Geheim- a Sécherheetsdéngscht. Hie gouf geschwë Member vum Ieweschte Rot vun der Arméi, an am August 2012 gouf e vum President Morsi zum President vun dem Rot ernannt a gouf gläichzäiteg Verdeedegungsminister.
Den 1. Juli 2013 huet d'Arméi dem President Morsi een Ultimatum gesat, fir datt e soll bannent 2 Deeg d'politesch Kris léisen. Den 3. Juli huet se, wéi d'Ultimatum ofgelaf war, de President ofgesat. De President vum Verfassungsgeriicht, den Adly Mansour, gouf Interimspresident. Deen huet am Januar 2014 de Sissi zum héchste Rang vun engem Marschall befërdert.
De 26. Mäerz huet de Sissi seng militäresch Funktiounen néiergeluecht, fir fir d'Presidentewale kënnen ze kandidéieren. Hien huet déi Walen, déi vum 26. bis den 28. Mee 2014 waren, gewonnen.
Interstellar
Interstellar ass en US-amerikanesche Film vum Christopher Nolan aus dem Joer 2014.
Gerd Ruge
De Gerd Ruge, gebuer den 9. August 1928 zu Hamburg a gestuerwen de 15. Oktober 2021 zu München, war en däitsche Journalist.
Liewen a Wierk
Hien huet vun 1949 bis 1993 fir déi däitsch Tëlee geschafft, fir déi e Korrespondent ë. a. zu Moskau (1956 bis 1959) an an de Vereenegte Staate war (1964 bis 1969). Hie war och an den 1970er Joren Direkter vum ARD-Büro zu Bonn an 1987 bis 1993 nees vun deem zu Moskau.
Ausserdeem war hien ë. a. vun 1973 bis 1976 Korrespondent fir d'Dageszeitung Die Welt zu Peking, hat och administrativ Funktioune bei der ARD an huet Emissioune wéi Monitor oder Weltspiegel moderéiert, an op 3Sat eng Talkshow geleet.
No senger Pensioun huet de Ruge vun 1997 bis 2001 op der Hochschule für Fernsehen und Film München Coursen iwwer Fernseejournalismus gehalen.
Mon oncle
Mon oncle ass e franséisch-italieenesche Film vum Jacques Tati aus dem Joer 1958.
Ëm wat geet et am Film?
Den Här Arpel, e räichen Industriellen, huet senger Famill e modernt Haus mat alle méigleche Raffinessen an technologesche Gadgete gebaut. Dem Arpel säi Jong Gérard hält sech gär bei sengem Monni dem Här Hulot op, wat den alen Här Arpel awer net gär gesäit.
The Prestige
The Prestige ass en US-amerikanesche Film vum Christopher Nolan, no engem Dréibuch, dat den Nolan mat sengem Brudder Jonathan geschriwwen huet, an dat um Roman mam selwechten Numm vum Christopher Priest baséiert. E koum den 30. Oktober 2006 an den USA eraus.
Den Hugh Jackman (als Robert Angier) an de Christian Bale (als Alfred Borden) hunn d'Haaptrollen; weider bekannt Schauspiller sinn d'Scarlett Johansson, de Michael Caine, an den David Bowie als Nikola Tesla.
Ëm wat geet et am Film?
De Robert Angier an den Alfred Borden trieden allebéid als Zauberer op de Büne vu London, um Enn vum 19. Joerhonnert, op. Si rivaliséieren dorëms, ween déi bescht Zaubertricken opféiere kéint, wat zu engem trageschen Enn féiert...
Produktioun
De Film huet bei senger Sortie weltwäit 109 Milliounen Dollar agespillt, bei Produktiounskäschte vu 40 Milliounen. E gouf fir den Academy Award fir bescht Dekoren a bescht Kamera nominéiert, ouni en ze gewannen.
Michele Placido
De Michele Placido, gebuer den 19. Mee 1946 zu Ascoli Satriano, ass en italieenesche Schauspiller, Filmregisseur, Filmproduzent an Dréibuchauteur.
Tony Judt
Den Tony Robert Judt, gebuer den 2. Januar 1948 zu London, a gestuerwen de 6. August 2010 zu New York, war e britteschen Historiker, dee sech haaptsächlech mat der europäescher Geschicht vum 20. Joerhonnert beschäftegt hat.
Michele Placido
De Placido ass de Papp vun der Schauspillerin Violante Placido.
Tony Judt
Kandheet
Deemno ware fir dem Tony Judt seng Kandheet 2 Aspekter prägend: de jiddeschen Afloss a seng multikulturell Wuerzelen. Am Ufank huet d'Famill an engem jiddesche Quartier zu Tottenham gewunnt, spéiderhin ass se op Putney am Süde vu London geplënnert. No der Gebuert vu senger Schwëster Deborah am Joer 1956 haten dem Tony Judt seng Eltere genuch Sue gespuert, fir sech en Haus am Surrey ze kafen. Am Laf vun de Joren huet d'Famill och vill Reese gemaach, sou hu si ënner anerem Holland, d'Belsch, Dänemark an Däitschland besicht. Virun allem säi Papp hat vill Bekanntschaften a Famill um europäesche Kontinent.
Obwuel seng Eltere sech kaum fir eng jiddesch Erzéiung agesat hunn an hie sech net onbedéngt als Judd gesinn huet, krut den Tony Judt den Antisemitismus an d'Ofgrenzung vun de Judden an England ze spieren. Sou schreift hien iwwer seng Zäit an der Primärschoul:
Studium a Carrière
Den Tony Judt huet et als ee vu wéinege Judde fäerdegbruecht, als Student an der Emanuel School zu Wandsworth ugeholl ze ginn. Nom Ofschloss vun der Emanuel School ass en op de King's College vu Cambridge gaangen, wou en 1969 e Bachelor of Arts an der Geschicht gemaach huet. Zu Paräis, op der École Normale Supérieure, huet en 3 Joer drop säi PhD ofgeschloss.
Nach am selwechte Joer huet en ugefaangen, zu Cambridge um King's College Coursen iwwer d'franséisch Geschicht ze ginn. 1978 huet e kuerz fir d'University of California zu Berkeley geschafft, duerno huet en nees an England gelieft, wou e vun 1980 un zu Oxford am St. Ann's College Politik ënnerriicht huet. 1987 ass en dunn op New York geplënnert, wou en eng Léierplaz op der Universitéit ugeholl hat.
Am Joer 1995 huet hien op der Universitéit vun New York den Erich Maria Remarque Institute gegrënnt, dee sech mat de Bezéiungen tëscht Europa an Amerika beschäftegt. Den Tony Judt war vun der Grënnung un Direkter vun dësem Institut. Déi néideg Sue krut hie vun der Witfra vum Erich Maria Remarque.
1996 ass hien zum Fellow vun der American Academy of Arts and Sciences gewielt ginn, 2007 dunn zum Fellow vun der British Academy. Am Joer 2006 krut hien de Bruno-Kreisky-Preis für das politische Buch fir säi Buch Postwar: A History of Europe since 1945. . 2007 krut hien den Erich-Maria-Remarque-Friidenspreis an den Hannah-Arendt-Preis.
Privatliewen a Krankheet
Den Tony Judt war dräimol bestuet, mat senger drëtter a leschter Fra, dem Jennifer Homans, hat hien 2 Kanner, den Daniel an den Nick Judt.
Les mal partis (Film)
Les mal partis ass e franséische Film vum Sébastien Japrisot aus dem Joer 1976. De Japrisot huet de Film ënner sengem eegenen Numm Jean-Baptiste Rossi gedréint
Tony Judt
Privatliewen a Krankheet
2008 gouf beim Tony Judt Amyotroph Lateralskleros (ALS) diagnostizéiert, eng Krankheet duerch déi no an no d'Nervenzellen am Kierper geschiedegt ginn. Doduerch war e schonn am Oktober 2009 vum Hals un ofwäerts geläämt. Trotz sengem Zoustand, dee sech ëmmer méi verschlechtert huet, huet e weidergeschafft. D'Bicher Thinking the Twentieth Century a The Memory Chalet, – dat no sengem Doud verëffentlecht ginn ass, sinn entstanen andeems hien den Text diktéiert huet, deen duerno transkribéiert ginn ass.
De 6. August 2010 ass hien a senger Wunneng zu New York am Alter vun 62 Joer un ALS gestuerwen.
Les mal partis (Film)
Ëm wat geet et am Film?
Am Joer 1944 verléift sech e Jugendleche vu 15 Joer an eng jonk Nonn aus engem Spidol...
Tony Judt
Politesch Astellung
Grad a senger Jugend huet den Tony Judt vill Reesen ënnerholl. Sou huet en och eng Zäit laang an engem Kibbuz an Israel gelieft. Hien huet duerch verschidden Aflëss seng politesch Iwwerzeegung ëmmer erëm verännert. Sou stoung hien a jonke Joren dem Marxismus no, ass duerno awer ëmmer weider an eng änlech politesch Richtung gaange wéi seng Elteren, déi vun der Sozialdemokratie iwwerzeegt waren.
Trotz, oder grad wéinst senge jiddesche Wuerzele war hien e vehemente Kritiker un der Politik vum Staat Israel. Vu jiddeschen Organisatiounen ass hien als naiv oder souguer als antisemittesch (sic) duergestallt ginn, verschidden ëffentlech Virträg si wéinst orchestréierte Protester ofgesot ginn. Den Tony Judt huet sech no eegener Ausso ëmmer beméit, d'Geschicht méiglechst objektiv a sou no un der Wourecht wéi méiglech erëmzeginn, wouduerch him virgeworf gouf pro-palestinensesch Propaganda ze maachen.
De Staat Israel war fir hien en Anachronismus, e Staat, deen an enger multikultureller Welt seng Bierger nach ëmmer no Hierkonft a Relioun bewäert.
Och d'USA sinn deelweis staark vum Tony Judt kritiséiert ginn, well si senger Meenung no ze aggressiv an der Duerchsetzung vun hiren Zieler virginn.
Schwéierpunkten
Dem Judt säi Wierk léisst sech an 2 grouss Beräicher andeelen.
Europäesch Geschicht vum 20. Joerhonnert
An den 1970er an 1980er Jore war den Tony Judt staark u moderner franséischer Geschicht intresséiert. A Bicher wéi Marxism and the French Left: Studies in Labour and Politics in France 1830-1981 oder Past Imperfect: French Intellectuals, 1944-1956 geet hie kritesch mam Marxismus ëm a betruecht d'Geschicht éischter vun enger philosophescher Säit. Säi Buch Past Imperfect kritiséiert ënner anerem, datt d'Fransousen net kritesch mat hirer eegener Vergaangenheet ëmgoe kéinten a sech léiwer mat Saache beschäftegen, déi méi wäit ewech geschéien.
Dem Tony Judt säi Buch A Grand Illusion? behandelt d'Europäesch Unioun, déi a sengen Aen net kéint funktionéieren. Sou kann hie sech net virstellen, datt tëscht Europäer aus verschiddene Länner jeemools e Gefill vu Gemeinschaft kéint entstoen, well d'Staaten ze laang nëmmen no hirem eegenen Intressi gekuckt hätten. Ausserdeem wier et op engem Kontinent, dee kulturell a wirtschaftlech därmoosse breet gefächert ass, onméiglech, all Regioun gläichberechtegt ze behandelen. Och d'Schengener Ofkommes war dem Judt senger Meenung no éischter eng Method, fir ongewënschte Migranten erauszehalen. An Osteuropa huet hien och d'Gefor vun engem opkommenden Nationalismus gesinn.
Déi Problemer kéinten nëmmen aus der Welt geschaaft ginn, wann d'eenzel Länner méi staark géifen an déi eenzel Prozesser agräifen, amplaz alles enger europäescher Zentralverwaltung z'iwwerloossen. Dës Iddi huet hien a sengem Buch Postwar: A History of Europe since 1945 weidergefouert.
Am Buch Ill Fares the Land plädéiert den Tony Judt fir e Réckbesënnen op sozialdemokratesch Idealer. Senger Meenung no sinn d'Versprieche vun de Politiker an de leschte Joerzéngte vum 20. Joerhonnert net agehale ginn, an hien empfënnt se doduerch als verlueren Zäit. Hie kritiséiert den Neo-Liberalismus a mécht kloer, dat méi soziaalt Denke fir d'Weiderexistenz vun Europa néideg ass.
Israel
An engem Artikel aus dem Joer 2003 fir d'New York Review of Books erkläert den Tony Judt, datt Israel, dat e fréier bewonnert hat, um beschte Wee wier en intolerante Staat ze ginn. Senger Meenung no sollt Israel e Staat ginn, dee souwuel den Islam wéi och d'Juddentum akzeptéiert. Den Artikel huet hefteg Reaktioune provozéiert.
Och a weideren Texter huet den Tony Judt sech net dovun ofhale gelooss, Israel an och d'Bezéiungen tëscht Israel an den USA kritesch ze hannerfroen. Hie koum zum Schluss, datt d'amerikanesch Politik sech ze enk un Israel hält an datt Israel d'USA ze vill beaflosse géif.
Am Joer 2006 ass den Tony Judt vum Amerikanesch-Jiddesche Kommitee (American Jewish Committee, AJC) als ze kritesch fir amerikanesch an israeelesch Judden agestuuft ginn. Him gouf virgeworf d'Legitimitéit vum Staat Israel a Fro ze stellen. Doduerch huet hie sech a senger Meenung confirméiert gefillt, datt Israel net zu Diskussiounen iwwer dës Problematik bereet wier.
Kritik a Luef
D'New York Review of Books lueft den Tony Judt fir säi villfältegt Wëssen. Virun allem datt hie spontan an ouni laang Virbereedung zu alle méiglechen Theemen eppes ze soe wousst gëtt hervirgehuewen. Weider gëtt gesot, hien hätt sech net nëmme fir eng kritesch Ausenanersetzung mat der Geschicht agesat, mä och fir e respektvollen Ëmgang mateneen. Ausserdeem hätt hie sech fir Courage ausgeschwat. Hie wier also och um mënschlechen Niveau duerchaus virbildlech gewiescht.
Seng Auszeechnungen, dorënner den Orwell-Prize vum Joer 2009 fir säi Bäitrag zu politeschen Iwwerleeungen, weisen doropshin, datt hien och an Europa éischter positiv opgefall ass.
Condeissiat
Condeissiat ass eng franséisch Gemeng am Departement Ain (01) an der Regioun Auvergne-Rhône-Alpes.
Waassertuerm um Kierchbierg
De Waassertuerm um Kierchbierg ass e geplangte Waassertuerm, dee vun der Gemeng Lëtzebuerg um Kierchbierg gebaut soll ginn. E soll am Beräich vum Boulevard Pierre Frieden op engem Terrain gebaut ginn, dee vum Fonds du Kirchberg zur Verfügung gestallt gëtt.
De Bau vun engem zousätzleche Waassertuerm ass néideg, absënns fir d'EU-Institutiounen, d'Spidol um Kierchbierg an d'Klinik Dr Bohler mat Drénkwaasser ze versuergen.
Den ieweschten Deel vum Quartier kritt d'Drénkwaasser am Ament aus dem Waassertuerm vum Sennengerbierg. Eng Noutversuergung ass nëmme mam Averständnes vun der SEBES an nëmme fir eng kuerz Zäit méiglech. Am Fall vun engem Rouerbroch tëscht dem Sennengerbierg an dem Kierchbierg wier d'Waasserliwwerung net méi garantéiert.
Den neie Waassertuerm kritt eng Capacitéit vun 1.000 Meterkibb (ee Baseng mat 415 an deen anere mat 585 Meterkibb) an ass geduecht fir d'Zon westlech vun der Avenue John-F.-Kennedy mat Drénkwaasser ze versuergen. D'Zon ëstlech vun der Avenue kritt weiderhin d'Waasser vum Sennengerbierg. De neien Tuerm  gëtt zu engem Deel mat SEBES-Waasser an zum aneren Deel mam Waasser aus den eegene Quelle vun der Stad Lëtzebuerg (Glasbueren) gespeist.
Geschicht
De Kontrakt mam Lëtzebuerger Ingenieursbüro „Simon-Christiansen&Associées“ gouf den 29. Dezember 2016 ofgeschloss an den 13. Januar 2017 krut „Temperaturas Extremas Arquitectos“ vun der Stad d'Commande fir en detailléierten Avant-projet auszeschaffen.
De Projet vum Waassertuerm ass den 9. Juli 2018 eestëmmeg vum Stater Gemengerot ugeholl ginn.
Am Ufank war geplangt, datt den Tuerm Enn 2021 sollt fäerdeg sinn, Mëtt däers Joers hate s'awer nach net emol ugefaangen.
Schlussendlech hunn d'Bauaarbechten un der Fondatioun ufanks 2022 ugefaangen, am November 2023 soll de Projet fäerdeg sinn. De Käschtepunkt läit ewell (Stand: Feb. 2022) bei ronn 11 Milliounen Euro.
D'Käschte sinn am Verglach zum ursprénglechen Devis, wéinst verschiddenen Ännerungen a Verbesserungen a well den Eisepräis ëm 10 % geklommen ass, ëm 2,5 % eropgaangen. D'Käschte ginn op 8,473 Milliounen € geschat a sollen iwwer fënnef Joer (2018 - 2022) verdeelt ginn.
Beschreiwung
Den Terrain wou de Waassertuerm stoe kënnt, läit um nordëstlechen Enn vum Kierchbierger Plateau an der Natura 2000-Schutzzon vum Gréngewald. D'Formen an d'Baumaterial vum Waassertuerm ginn un d'Bëschgéigend ugepasst. D'Basengen an den Tuerm selwer gi mat Holzlamellen aus lokalem, onbehandeltem Holz agekleet. Et si Vullennäschter an Hiele fir Fliedermais virgesinn, déi d'Basis fir eng Fassad duerstellen déi deelweis bewuess ass. D'Näschter fir d'Leeëndecker (Apus apus) ginn aus Holzbëtong hiergestallt an an der Bëtongsfassad integréiert. An d'Fassad gëtt och en Nascht fir Spuervullen agebaut, dat mat enger Videokamera ekipéiert gëtt. D'Hiele fir d'Fliedermais ginn de Bedierfnesser vun de verschiddenen Aarten ugepasst. Et ginn och nach weider hëlzen Näschter a verschiddenen Héichten ubruecht.
Der Bucklige von Soho
Der Bucklige von Soho ass en däitsche Film vum Alfred Vohrer no engem Kriminalroman vum Edgar Wallace aus dem Joer 1966.
Houdemont (Meurthe-et-Moselle)
Houdemont ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Der Bucklige von Soho
Ëm wat geet et am Film?
De Sir John ass geschockt iwwer eng Mordserie am Schlass vu Castlewood……
La femme infidèle
La femme infidèle ass e franséische Film vum Claude Chabrol aus dem Joer 1969.
Ëm wat geet et am Film?
De Charles Desvallées mengt seng Fra géif hie bedréien. Duerfir engagéiert hien e Privatdetektiv fir hir nozespionéieren. Dee fënnt dann och den Amant vum Charles senger Fra. De Charles sicht den Amant op, an en ermuert e kalbliddeg…
Aitken (Moundkrater)
Den Aitken ass en Aschlagkrater op der viischter Moundsäit. Hien huet en Duerchmiesser vu ronn 138 Kilometer a läit um Rand vum Südpol-Aitken-Becken.
De Krater gouf 1970 vun der I.A.U. nom amerikaneschen Astronom Robert Grant Aitken genannt.
Härebësch (Käerch)
Den Härebësch ass e Bësch op enger Surface vun ronn 400 ha an de Gemenge Käerch, Kielen an Habscht, am Weste vum natierleche Raum „Äisch-Mamer-Guttland“. 129 ha dovu sinn zanter 2021 als „geschützt Zon vun nationalem Intressi“ klasséiert.
Am Bësch stinn haaptsächlech Bichen an Eechen, vereenzelt och Fiichten, Douglasien a Kiferen. E läit op de Koppe vum Lëtzebuerger Sandsteen an enger Regioun mat héijen Nidderschlagswäerter an huet eng wichteg Filterfunktioun fir d'Drénkwaasser zu Lëtzebuerg.
Den Härebësch läit op enger Héicht tëscht 262 an 367 m an huet ursprénglech den Häre vu Käerch gehéiert. E besteet hautdesdaags aus dem Staatsbësch « Domaine de Septfontaines », de Gemengebëscher vu Simmer a Käerch an e puer private Bëscher.
Steebroch
Am 18. Joerhonnert si Steebréch am Härebësch ageriicht ginn, wou bis géint 1970 Pawee a Steng fir de Bau ofgebaut goufen, absënns och fir de Bau vun der barocker Kierch vu Käerch.
Beim Ofbau vun de Steng goufe Lichtungen an den Härebësch geschloen, duerch déi d'Form vum Terrain staark verännert gouf. Et sinn zwéi Kesselen entstanen, déi vun 10 bis 15 m héije Wänn ofgegrenzt sinn.
Stuerm am Juli 2014
De 6. Juli 2014 ass e Stuermdéif mat Vitesse vu bis zu 131 km/h iwwer de Süden a Südweste vu Lëtzebuerg gezunn an huet ë. a. am Härebësch grouss Schied hannerlooss, déi héchstwarscheinlech op de seelene Phänomeen vum wet downburst zeréckzeféiere sinn. Well nach vill Laf un de Beem war, goufen d'Beem net ëmgeworf, ma si gréisstendeels ëm hir eegen Achs gedréint ginn. Dat huet dozou geféiert, datt eng ganz Rei Beem, onofhängeg vun der Aart, der Héicht oder der Expositioun, verdréint an ofgerappt goufen. Dat erkläert firwat déi doudeg Beem wéi zerfränjelt Käerzen doruechter stinn.
Beim Stuerm huet et sech ëm en iwwerregionaalt bedeitend Evenement gehandelt. Wéinst dem héije Schued an dem speziellen Ubléck vum Schued un de Beem, wollt d'Naturverwaltung déi landschaftlech, ekologesch an ekonomesch Konsequenzen am Härebësch fir d'Ëffentlechkeet zougänglech maachen an huet e Léierpad ageriicht, deen de 15. Juni 2016 opgaangen ass.
Suzy Prim
D'Suzy Prim, gebuer als Suzanne Arduini den 11. Oktober 1896 zu Paräis a gestuerwen den 8. Juli 1991 zu Boulogne-Billancourt, war eng franséisch Schauspillerin
Welsk
Welsk (op Russesch: Вельск) ass eng Stad am Oblast Archangelsk am Nordwestrussesche Federatiounskrees a Russland. Si läit eng 545 km südlech vun Archangelsk, um lénksen Uwänner vum Floss Waga, engem Niewefloss vum Sewernaja Dwina.
Si ass de Verwaltungszentrum vum Distrikt Welsk. Si huet 23.025 Awunner (Stand 2015) an eng Fläch vu 15 km².
Welsk gouf am Joer 1137 fir d'alleréischt ernimmt.
Christian Barbier
De Christian Barbier, gebuer den 28. Juni 1924 zu Courcelles an der Belsch a gestuerwen de 5. November 2009 zu Manosque, war e franséisch-belsche Schauspiller.
De Barbier huet an e puer bedeitende Filmer wéi dem Krichsfilm Week-end à Zuydcoote (1964) vum Henri Verneuil, dem Resistenzfilm L'armée des ombres (1969) vum Jean-Pierre Melville an dem Kaméidisfilm La vie de château (1966) vum Jean-Paul Rappeneau matgespillt.
Weepunkt
De Begrëff Weepunkt, kuerz WP (engl. waypoint), beschreift an der Navigatioun vu Fligeren a vu Schëffer eng spezifesch Navigatiounskoordinat.
An der Aviatioun
An der Aviatioun gi Weepunkte benotzt fir Un- an Offluchrouten (SIDs, STARs) souwéi Loftstroossen ze definéieren. E Weepunkt kann dobäi selwer eng Funknavigatiounshëllef (VOR, NDB) sinn, oder nëmmen duerch Koordinate festgeluecht sinn. Jee no Ekipement vun engem Fliger kann e Weepunkt ënnerschiddlech ugesteiert ginn. De Weepunkt NEGRA am Bild kann z. B. sou ugesteiert ginn: Bei deenen éischten zwee Beispiller ass eng definéiert Ausgangslaag erfuerderlech, dat heescht de Weepunkt NEGRA kann net vun egal wou ugeflu ginn. Bei der Flächenavigatioun (RNAV) sinn d'Koordinate vum Weepunkt a vum Fliger bekannt an domat ass en direkt Usteiere vun all Punkt aus méiglech.
Weepunkte gi vun der Fluchsécherung vum jeeweilege Land publizéiert. Prinzipiell eegne sech awer all d'Punkten, déi wéi uewe festgeluecht kënne ginn, als Weepunkten. Mat Hëllef vu Flächenavigatioun loosse sech belibeg Weepunkte programméieren an d'Funknavigatiounshëllefe gi net méi oder nëmmen nach gebraucht fir ofzegläichen. A moderne Flight Management Systemer si schonn all d'Weepunkte mat dem Numm an de Koordinate gespäichert, sou datt se séier duerch d'Agi vun hirem Numm (am Beispill uewen NEGRA) an de Fluchplang integréiert kënne ginn.
Beim Ufléie vun engem Weepunkt gëtt normalerweis schonn e puer Kilometer virum Weepunkt op de Kurs fir de nächste Punkt gedréit (Fly-by Waypoint). Dëst verhënnert en Iwwerschéisse vun der geplangter Route, wat uschléissend Kurskorrekture néideg géif maachen. Wann de Punkt soll iwwerflu ginn, schwätzt ee vun engem Overfly-Weepunkt.
SOGECO
D'Société générale pour le commerce de produits industriels S.A., ofgekierzt SOGECO, war eng lëtzebuergesch Grousshandelsgesellschaft. D'Gesellschaft dréit zanter 2008 den Numm SOGEVA, d'Ofkierzung vu Société de gestion de valeurs mobilières et immobilières S.A.
D'SOGECO war an enger éischter Phas eng Grousshandelsfirma déi d'Produktioun vun der Lëtzebuerger Stolindustrie commercialiséiert huet. Vun 1923 bis 1928 huet d'Sogeco souguer d'Exclusivitéit fir der Hadir hir Produktioun ze kommerzialiséieren. D'SOGECO huet awer och Participatiounen an anere Firme gehalen. D'Gesellschaft gouf sou nom Doud vum Henri Tudor gréissten Aktionär an der Société anonyme des accumulateurs Tudor.
D'Firma huet mat der Zäit hir Aktivitéiten diversifiéiert a gouf als Generalimportateur vu Produkter a Maschinne fir d'Industrie aktiv. Industriell Akkumulatoren a méi allgemeng Batterien a soss Ersatzstécker fir Autoen a Maschinnen a Produkter déi a Garagë gebraucht ginn, sinn e wichtegen Deel vun den Aktivitéite vun der Sogeco ginn.
1951 gouf den Emmanuel Tesch, dem Grënner säin Eedem, Administrateur-délégué a Gerant vun der SOGECO. Hie blouf bis 2004 am Verwaltungsrot vun der Gesellschaft.
Enn 1961 huet d'SOGECO als majoritairen Aktionär mat 6 Associéen de Comptoir Technique et Industriel S.A. gegrënnt. Déi nei Gesellschaft huet ënner anerem d'exklusiv Representatioun fir industriell Tudor-Batterien zu Lëtzebuerg vun der SOGECO iwwerholl. Spéider huet d'SOGECO sech awer aus der Firma zeréckgezunn.
Auto-Tecnic an Alltec
Am Joer 1967 sinn déi kommerziell Aktivitéite vun der SOGECO, no enger Rei vu Fusiounen an Acquisitiounen, an d'Gesellschaft Auto-Tecnic ausgelagert ginn. D'Auto-Tecnic gouf 1979 Importateur vun der däitscher Firma fir SSI-Schäfer, déi Bürosmiwwel an Ekipementer fir Lagerhalen a soss Stockagesystemer produzéiert.
Nodeem déi Aktivitéite par Rapport zum Handel mat Autosersatzstecker ëmmer méi wichteg ginn ass, huet d'Auto-Tecnic 2001 den Numm an Alltec Solution Provider S.A. geännert. Mam Enn vun 2012, huet d'Gesellschaft all kommerziell Aktivitéiten agestallt.
Am Joer 2008 huet d'Alltec d'A.C.I.E.R. SARL vu Bartreng, déi mat Produkter fir d'Landwirtschaft, de Gaarden- a Wäibau, Salz an Déierefudder handelt, opkaf.
SOGEVA S.A.
Am Joer 1998 huet d'SOGECO hiren Numm a SOGEVA, d'Ofkierzung vu Société de Gestion de Valeurs mobilières et immobilières S.A., geännert. Eng Firma mam selwechten Numm gouf et schonn vun 1933 bis 1991.
Parallel huet d'SOGEVA awer och eng nei Gesellschaft mam Numm SOGECO, déi Kéier als Ofkierzung vu Société générale pour le Commerce S.A., gegrënnt. 2007 huet déi Gesellschaft hiren Numm a Sogeva Participations S.A. geännert.
Déi al SOGECO, elo SOGEVA, gouf parallel 2008 an Square Churchill 5 ëmgedeeft. Déi gouf am Kader vum Verkaf vun engem grousse Gebai um Square Churchill un d'Affekotenetüd Elvinger, Hoss & Prussen sou organiséiert. Well d'Gesellschaft an net d'Gebai un d'Etüd verkaf gouf, ass keng Enregistrementstax ugefall.
D'SOGEVA ass eng Investissiounsgesellschaft. An hirem Verwaltungsrot sëtzen 2011 de François Tesch, de Philippe Worré, den Dominique Laval, de Serge Libens, de Charles-Louis Ackermann an den John Penning.
Kosmesch Stralung
D'Kosmesch Stralung (cosmic rays) ass eng héichenergetesch Deelerchesstralung aus dem Weltraum, déi vun der Sonn, der Mëllechstrooss a vu wäite Galaxië kënnt. Si besteet haaptsächlech aus Protonen, donieft aus Elektronen a komplett ioniséierten Atomen. Op déi baussenzeg Äerdatmosphär treffe ronn 1000 Deelercher pro Quadratmeter a Sekonn. Duerch Wiesselwierkung mat de Gasmolekülen entstinn Deelerchesschauere mat ville Sekundärdeelercher, vun deenen awer nëmmen e klengen Deel d'Äerduewerfläch erreecht.
D'Kosmesch Stralung ass net ze verwiessele mat der kosmescher Hannergrondstralung.
D'Sekundärstralung (mat bis zu 10¹¹ Deelercher pro Primärdeelchen) ass um Äerdbuedem oder duerch Ballonsonden nozeweisen. D'Loftschauere sinn e puer km² grouss, vertikal awer nëmmen e puer Meter. Si ginn Hiweiser op d'Aart an d'Energie vun de kosmesche Primärdeelercher an de Verlaf vun der Front op d'Afallsrichtung.
De Begrëff Stralung huet sech bis haut gehalen, obwuel déi elektromagnetesch Gammastralung net zu der kosmescher Stralung gerechent gëtt. Am Ënnerscheed zu der kosmescher Deelerchesstralung heescht si kosmesch Gammastralung.
Andeelung an Urspronk
Ofhängeg vum Urspronk ënnerdeelt een d'kosmesch Stralung a Solarstralung (engl.:Solar cosmic ray, SCR), galaktesch (engl.: galactic cosmic ray, GCR) an extragalaktesch Stralung:
D'Quelle vun der galaktescher kosmescher Stralung loosse sech eréischt zanter de leschte Joren identifizéieren. Kandidaten dofir sinn ënner anerem Schockfronte vu Supernova-Explosiounen, kosmesch Jets vu schwaarze Lächer oder vu Pulsaren. Fir Deelerchesenergien ënner 1018 eV ( = 1 EeV) gëtt en Urspronk an der Mëllechstrooss ugeholl, wärend fir méi grouss Energien aner Galaxien oder Quasare méiglech sinn. Kosmesch Magnéitfelder lenken d'Deelercher of. Si schéngen dofir isotrop op d'Äerd ze stralen. Well awer vill Quellen nieft Deelercher och Gammastralung aussenden, léisst sech sou hiren Urspronk zeréckverfollegen.
Zesummesetzung
Déi galaktesch kosmesch Stralung besteet ongeféier zu 87 % aus Protonen (Waasserstoffkäre), 12 % Alpha-Deelercher (Heliumkäre) an 1 % schwéieren Atomkäre. D'Heefegkeetsverdeelung vun den Atomkären entsprécht ongeféier der solarer Elementheefegkeet. Ausname si virun allem Lithium (Li), Beryllium (Be) a Bor (B), déi an der kosmescher Stralung als Folleg vu Spallatiounsreaktioune beim Duerchdrénge vun der interstellarer Matière bis zu 500.000-mol méi heefeg si wéi an der solarer Matière. Duerch Wiesselwierkung mat der Atmosphär observéiert een op der Äerd net déi ursprénglech Stralung, mä d'Reaktiounsprodukter aus der Wiesselwierkung mat der Atmosphär, besonnesch mat Stéckstoff a Sauerstoff souwéi Kuelestoff. Den Undeel vun Elementer, déi méi schwéier si wéi Eisen an Néckel ass nach net genee bekannt, Spuere vu Bismut sinn nogewisen.
Déi am Joer 2008 duerchgefouert Miessunge schéngen de GZK-Cutoff iwwer 5•1019 Elektronevolt ze bestätegen. Duerno begrenze Wiesselwierkunge mat der kosmescher Hannergrondstralung d'Deelchenenergie op 1020 bis 1021 eV, virausgesat, déi fräi Weelängt vun 160 Mio. Liichtjoer gëtt iwwerschratt.
Fuerschungsgeschicht
Am Joer 1912 hat de Victor Franz Hess déi kosmesch Stralung mat Ballonfaarten an d'Äerdatmosphär entdeckt. Publizéiert hat hien d'Entdeckung an der Physikalischen Zeitschrift 13 (1912), 1084.
Schonn 1949 hat den Enrico Fermi e méiglechen Acceleratiounsmechanissem virausgesot, deen eng statistesch Acceleratioun un magnetiséiertem Plasma ("Magnéitwolleken") resp. flaache Schockfronten huet. Schockfronten triede virun allem no Supernovaexplosiounen an der ofgesoussener Hüll vun der Supernova op. Bei dëser statistescher Acceleratioun gëtt iwwer laang Zäit duerch "Stéiss" d'Energie vum Gas op dat Deelchen iwwerdroen. Dobäi entsteet e Potenzspektrum, awer mat engem vun de Moossdaten abweechende Spektralindex γ.
De Scott E. Forbush hat 1946 nogewisen, datt bei Sonneneruptiounen Deelche bis an de GeV-Beräich verursaacht ginn.
De Walther Bothe an de Werner Kolhörster hate versicht den Nowäis z'erbréngen, datt déi kosmesch Stralung eng héichenergetesch Gammastralung wier. Fir hir Experimenter hate si en Apparat, deen am Wiesentlechen aus zwéi Geiger-Müller-Zielréier bestoung, tëscht déi ee verschidden déck Absorber a Form vun Eisen- oder Bläiplacke brénge konnt. Si goungen dovun aus, datt e Gammaquant nëmmen da mat engem Geiger-Müller-Zielrouer nogewise konnt ginn, wann et virdrun en Elektron aus engem neutralen Atom schléit. Dësen Elektron géif da vum Zielrouer nogewisen. Déi sekundär Elektrone wollten de Bothe an de Kolhörster ënnersichen, an dozou brauchte si déi Zielréier. Tatsächlech entdeckte si ganz séier Koinzidenzen, dat bedeit Evenementer, déi a béiden Zielréier zur gläicher Zäit geschéien. Dat hat drop higewisen, datt en Elektron, dat vun engem Gammaquant aus engem Atom geschloe gouf, am séiere Fluch béid Zielréier duerchdronge misst hunn.
Als Nächst hu si d'Energie vun dësen ugehollenen Elektrone bestëmmt. De Bothe an de Kolhörster haten zu hirem Erstaune festgestallt, datt 75 % vun der Koinzidenzen net eemol duerch e véier Zentimeter décke Goldbarren ze verhënnere war.
Tatsächlech waren d'Deelercher, duerch déi d'Geiger-Müller Zielréier ausgeléist goufen, grad sou duerchdréngend wéi d'Kosmesch Stralung selwer. Dat hat zum Schluss gefouet, datt déi Kosmesch Stralung selwer, entgéint der allgemenger Annam, keng Gammastralung ass, mä op d'mannst zu engem Deel aus geluedenen Deelercher ganz héijer Duerchdréngungskraaft besteet. Si konnte weisen, datt déi sekundär Stralung, déi vun der primärer Kosmescher Stralung an der Wiesselwierkung mat eiser Atmosphär gebilt gëtt, aus elektresch geluedenen Deelercher besteet.
Wiesselwierkung mat Matière
Kosmesch Stralung léist beim Duerchdrénge vu Matière Spallatiounsreaktiounen aus. Duerch Moosse vun den Heefegkeete vun de Spallatiounsprodukter a Meteoritte ka sou zum Beispill deenen hir Openthaltsdauer am Weltraum bestëmmt ginn (Bestralungsalter). Och konnt sou festgestallt ginn, datt sech déi mëttel Intensitéit vun der galaktescher kosmescher Stralung zanter op d'mannst 100 Millioune Joer héchstens ëm de Faktor zwee geännert huet.
Deelchenschauer
Beim Antrieden an d'Äerdatmosphär op enger Héicht ëm 20 km iwwer der _Uewerfläch produzéiert déi kosmesch Stralung Deelchenschauer. Aus emgem Energieproton vun 1015 eV entstinn méi wéi eng Millioun Sekundärdeelercher. Nëmmen e klengen Deel vun hinnen erreecht och d'Äerduewerfläch.
Duerch Spallatioun vu Stéckstoff- a Sauerstoffatomen entstinn Neutronen, Protonen, gelueden (π+, π-), an neutral (π0) Pionen. Déi neutral Pionen zerstralen, déi gelueden zerfalen a Myonen:
D'Myone sinn och onstabil an zerfalen an Elektronen an Neutrinos:
Eng Schauer huet
D'Komponente loosse sech onofhängeg vuneneen op der Äerd registréieren an hëllefe beim Nowäis vun der kosmescher Stralung.
Déi kosmesch Stralung an hir Zerfallprodukter droen zu der Entwécklung vu kosmogeene Radionukliden an der Äerdatmosphär an an der Äerdkuuscht bäi. Dacks ass d'Produktioun duerch déi kosmesch Stralung déi gréisst natierlech Quell fir dës Radionuklide, wat eng Rei vun Uwendunge fir d'Isotopenënnersich bréngt. Zu dëse kosmogeene Radionuklide gehéieren zum Beispill 14C, 3H, 10Be, 26Al a 36Cl.
D'Méiglechkeet vun der Radiokarbonmethod berout op der kosmescher Stralung, déi Neutrone fräisetzt, déi hirersäits Stéckstoff an d'Radioisotop 14C ëmwandele kënnen. Dëst gëtt nëmme wärend dem Stoffwiessel vu liewende Planzen an dëse gebonnen, zerfällt awer mat enger Hallefwäertszäit vu 5730 Joer, soudatt no Enn vum Stoffwiessel säi Gehalt ofhëllt an aus deem Deel op den Alter organescher Substanze geschloss ka ginn.
Gemeng Béiwen-Atert
Déi fréier Gemeng Béiwen-Atert war bis den 31. Dezember 2017 eng Gemeng am Groussherzogtum Lëtzebuerg.
Renauld Oscar d'Adelswärd
De Barong Renauld Oscar d'Adelswärd, gebuer (als Renauld Oscar Adelswärd), den 18. Dezember 1811 zu Lonkech a gestuerwen den 18. Februar 1898 zu Saint Helier op Jersey, war e franséischen Offizéier, Politiker, Schmelzhär an Auteur.
Den Offizéier
No sengem Secondaire um Collège Louis-le-Grand gouf hien op der Militärschoul vu Saint-Cyr ugeholl wou en 1836 als Officier d'État-major ofgeschloss huet. 1837 gouf hien op Compiègne detachéiert an duerno koum hien 1838 bei d'Kavalerie op Lunéville.
CR174
Den CR174 ass e Chemin repris am Kanton Esch-Uelzecht a geet vun Esch-Uelzecht an engem grousse Bou a westlecher Richtung bis op d'franséisch Grenz bei Déifferdeng (Vesquenhaff). Op der franséischer Grenz huet se Uschloss un déi franséisch D26A Richtung Hussigny-Godbrange.
Den CR174 ass ronn 9,1 km laang.
Renauld Oscar d'Adelswärd
Den Offizéier
1841 war hien als Capitaine Fligeladjutant vum Generol Baraguey d'Hilliers mat am Asaz an Algérien, wou e schwéier blesséiert gouf. Duerch eng ministeriell Decisioun vum 31. Mäerz 1842 krut hien eng Mise en disponibilté accordéiert. Vun 1843 bis 1844 wéi en d'Arméi velooss huet war en zu Lyon Fligeladjutant vum Kommandant vun der 1. Infantriebrigade.
Wéi e bei der Arméi fort war huet en Zäit laang zu Nanzeg gewunnt, wou en am Gemengerot war a sech ëm d'Sekretariat vum Aarmebüro bekëmmert huet.
De Politiker
Vum 23. Abrëll 1848 bis de 26. Mee 1849 war hien Deputéierten an der Assemblée constituante fir d'Meurthe wou en d'Droite representéiert huet. Bei de Legislativwale den 13. Mee 1849 gouf hien erëmgewielt a blouf an der Chamber bis den 2. Dezember 1851. Beim Staatsstreech vun deem Dag gouf hie mat 220 anere Protestdeputéiert festgeholl an e puer Deeg am Mazasprisong agespaart. Duerno huet en emol virleefeg d'Politik un den Nol gehaangen.
Bei de Wale vun 1863 war hien nach eng Kéier op der Lëscht, déi Kéier awer bei der Oppositioun. Do huet hie géint den Henri Buquet mat 9.024 géint 19.606 Stëmme verluer.
De Schmelzhär
1861 huet hien d'Schmelz vun Herserange opkaf, an 1865 op der Plaz wou d'Wunnhaus stoung, eng stattlech Residenz baue gelooss.
1863 huet en op Terrainen déi senger Mamm gehéiert hunn ugefaangen Eisenäerz z'exploitéieren an huet d'Usine du Prieuré zu Mont-Saint-Martin mat zwéin Héichiewen opriichte gelooss ; 1870 koum en drëtten, méi groussen, dobäi.
1880 huet en d'Usine du Prieuré mat der Usine Port-Sec zu Mont-Saint-Martin fusionéiert zu der Société des aciéries de Longwy.
Famill
1843 wärend sengem Detachement als Offizéier zu Lyon huet hien d'Amélie Steiner (1825-1881) bestuet. D'Koppel krut zwéi Bouwen, de Gustave (1843-1895) an den Axel (1845-1887). Hie war de Grousspapp vum Schrëftsteller Jacques d'Adelswärd-Fersen.
Gemeng Béiwen-Atert
Fusioun mat Tënten
Den 1. Januar 2018 huet d'Gemeng Béiwen-Atert mat der Gemeng Tënten fusionéiert. D'Fusioun gouf de 25. Mee 2014 an engem Referendum mat 69,5 % zu Béiwen a mat 64,5 zu Tënten gutgeheescht. De 24. Februar 2016 huet d'Chamber eestëmmeg dem Gesetz fir déi Fusioun, zum 1. Januar 2018, zougestëmmt. Den Numm vun der neier Gemeng ass "Gemeng Helperknapp". An enger éischter Phas war geplangt, datt och d'Gemeng Sëll sollt mat fusionéieren, déi schlussendlech awer een anere Wee gaangen ass.
Wopen
Beschreiwung am Originaltext:
Burelé d'argent et de gueules, les burelles de la pointe cachées par un mont de sinople mouvant de la pointe, chargé de trois besants mal ordonnés d'or, et surmontée d'une croix tréflée de même
Schwaarzt Lach
E Schwaarzt Lach ass en Objet, bei deem d'Schwéierkraaft op der Uewerfläch sou grouss ass, datt näischt deen Objet verloosse kann – net emol d'Liicht. Dofir kann een e Schwaarzt Lach och net direkt observéieren. E Schwaarzt Lach erkennt een nëmmen duerch seng Auswierkung, déi et op seng Ëmgéigend huet. Wann zum Beispill Matière a sou eent Schwaarzt Lach eragezu gëtt, dann erhëtzt dat sech sou staark, datt een eng intensiv Röntgenstralung feststelle kann.
Et ënnerscheet een tëscht stellare Schwaarze Lächer ( stellar black hole) a supermassive Schwaarze Lächer ( supermassive black hole). Stellar Schwaarz Lächer sinn eng Folleg vun der Weiderentwécklung vu Stären, déi eng Mass hunn, déi méifach méi grouss ass wéi déi vun eiser Sonn. Stäre mat enger grousser Mass explodéieren um Enn vun hirem Liewen als Supernova. D'Reschter vun där Explosioun kënnen zu engem Schwaarze Lach kollabéieren. Stäre mat enger klenger Mass stierwe relativ onspektakulär als Wäiss Zwergen. Dat si Stärereschter, déi ofkillen a verläschen. Supermasseräich Schwaarz Lächer kënnen déi milliounefach Mass vun eiser Sonn hunn a si warscheinlech am Zentrum vun de meeschte Galaxien. Wéi s'entstane sinn, gëtt am Ament nach erfuerscht.
Cheemesch Formel
Eng cheemesch Formel beschreift d'Zesummesetzung cheemescher Verbindungen a kann Informatiounen iwwer den Opbau enthalen. Eng cheemesch Formel enthält ëmmer Date vun de cheemeschen Elementer déi an der Verbindung sinn an iwwer d'Zueleverhältnes vun den Deelercher an der Verbindung.
Vun de Formele sinn d'Elementsymboler z'ënnerscheeden: H fir Waasserstoff, Mg fir Magnesium, N fir Stéckstoff. Wa sech zwee oder méi Atomer vum selwechten Element zu engem Moleküll verbannen, da gëtt dat nees erëm mat enger (Moleküll-) Formel gekennzeechent: H2 fir Waasserstoff, N2 fir Stéckstoff, O3 fir Ozon.
Et gi verschidde cheemesch Formelen ënnerscheet: